આ દાયકામાં એક દાંતના ડોક્ટરે પોતાની પત્નીને સળગાવી દીધી. એ પ્રસંગે આણંદ અને વિદ્યાનગરની લગભગ 22 મહિલા સંસ્થાઓએ એકત્ર થઈ ડોક્ટરના આ કૃત્ય સામે પોલીસ તથા ડોક્ટર સામે લડત ઉપાડી. આ બધી બહેનોએ આપેલી લડતને પરિણામે ડોક્ટરને સજા કરાવવામાં સફળતા પ્રાપ્ત થઈ. આ પ્રસંગે આણંદને પ્રાપ્ત થતા અમૂલ્ય ભેટ ‘જાગૃત મહિલા સંગઠન’ કેટલીક બહેનો આ સંસ્થાની આજીવન સભ્ય બની. આ દાયકામાં સ્ત્રીઓની જાગૃતિ વધી, પોલીસ પણ સક્રિય બની અને સમાજમાં પણ જાગૃતિ વધી. આ દાયકામાં દહેજપ્રથા ધીમે ધીમે પોતાનો વ્યાપ વધારતી ગઈ. વહુઓનાં અપમૃત્યુ તો ચાલુ જ રહ્યાં. ભારતીય ફોજદારી ધારાની કલમ 498 એ સફળ થતી ગઈ.